
[bookmark: TextBodyBegin]Europa-Parlamentet,
–	der henviser til det endelige årsregnskab for fællesforetagendet for et cirkulært biobaseret Europa for regnskabsåret 2022,
–	der henviser til Revisionsrettens årsberetning om EU-fællesforetagenderne for regnskabsåret 2022, med fællesforetagendernes svar[footnoteRef:1], [1:  	EUT C, C/2023/1025, 16.11 2023.] 

–	der henviser til Revisionsrettens erklæring[footnoteRef:2] for regnskabsåret 2022 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde, [2:  	EUT C, C/2023/112, 12.10.2023.] 

–	der henviser til Rådets henstilling af 22. februar 2024 om meddelelse af decharge til fællesforetagendet for gennemførelsen af budgettet for regnskabsåret 2022 (06182/2024 – C9‑0112/2024),
–	der henviser til artikel 319 i traktaten om Den Europæiske Unions funktionsmåde,
–	der henviser til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012[footnoteRef:3], særlig artikel 71, [3:  	EUT L 193 af 30.7.2018, s. 1.] 

–	der henviser til Rådets forordning (EU) 2021/2085 af 19. november 2021 om oprettelse af fællesforetagenderne under Horisont Europa og om ophævelse af forordning (EF) nr. 219/2007, (EU) nr. 557/2014, (EU) nr. 558/2014, (EU) nr. 559/2014, (EU) nr. 560/2014, (EU) nr. 561/2014 og (EU) nr. 642/2014[footnoteRef:4], særlig artikel 26, [4:  	EUT L 427 af 30.11.2021, s. 17.] 

–	der henviser til Kommissionens delegerede forordning (EU) 2019/887 af 13. marts 2019 om en finansforordningsmodel for offentlig-private partnerskabsorganer, jf. artikel 71 i Europa-Parlamentets og Rådets forordning (EU, Euratom) 2018/1046[footnoteRef:5], [5:  	EUT L 142 af 29.5.2019, s. 16.] 

–	der henviser til forretningsordenens artikel 100 og bilag V,
–	der henviser til udtalelser fra Regionaludviklingsudvalget og Udvalget om Industri, Forskning og Energi,
–	der henviser til betænkning fra Budgetkontroludvalget (A9-0088/2024),
1.	meddeler den administrerende direktør for fællesforetagendet for et cirkulært biobaseret Europa decharge for gennemførelsen af fællesforetagendets budget for regnskabsåret 2022;
2.	fremsætter sine bemærkninger i nedenstående beslutning;
3.	pålægger sin formand at sende denne afgørelse og beslutningen, der er en integrerende del heraf, til den administrerende direktør for fællesforetagendet for et cirkulært biobaseret Europa, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

2. Europa-Parlamentets afgørelse af 11. april 2024 om afslutning af regnskaberne for fællesforetagendet for et cirkulært biobaseret Europa for regnskabsåret 2022 (2023/2174(DEC))
Europa-Parlamentet,
–	der henviser til det endelige årsregnskab for fællesforetagendet for et cirkulært biobaseret Europa for regnskabsåret 2022,
–	der henviser til Revisionsrettens årsberetning om EU-fællesforetagenderne for regnskabsåret 2022, med fællesforetagendernes svar[footnoteRef:6], [6:  	EUT C, C/2023/1025, 16.11 2023.] 

–	der henviser til Revisionsrettens erklæring[footnoteRef:7] for regnskabsåret 2022 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde, [7:  	EUT C, C/2023/112, 12.10.2023.] 

–	der henviser til Rådets henstilling af 22. februar 2024 om meddelelse af decharge til fællesforetagendet for gennemførelsen af budgettet for regnskabsåret 2022 (06182/2024 – C9‑0112/2024),
–	der henviser til artikel 319 i traktaten om Den Europæiske Unions funktionsmåde,
–	der henviser til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012[footnoteRef:8], særlig artikel 71, [8:  	EUT L 193 af 30.7.2018, s. 1.] 

–	der henviser til Rådets forordning (EU) 2021/2085 af 19. november 2021 om oprettelse af fællesforetagenderne under Horisont Europa og om ophævelse af forordning (EF) nr. 219/2007, (EU) nr. 557/2014, (EU) nr. 558/2014, (EU) nr. 559/2014, (EU) nr. 560/2014, (EU) nr. 561/2014 og (EU) nr. 642/2014[footnoteRef:9], særlig artikel 26, [9:  	EUT L 427 af 30.11.2021, s. 17.] 

–	der henviser til Kommissionens delegerede forordning (EU) 2019/887 af 13. marts 2019 om en finansforordningsmodel for offentlig-private partnerskabsorganer, jf. artikel 71 i Europa-Parlamentets og Rådets forordning (EU, Euratom) 2018/1046[footnoteRef:10], [10:  	EUT L 142 af 29.5.2019, s. 16.] 

–	der henviser til forretningsordenens artikel 100 og bilag V,
–	
–	der henviser til betænkning fra Budgetkontroludvalget (A9-0088/2024),
1.	godkender afslutningen af regnskaberne for fællesforetagendet for et cirkulært biobaseret Europa for regnskabsåret 2022;
2.	pålægger sin formand at sende denne afgørelse til den administrerende direktør for fællesforetagendet for et cirkulært biobaseret Europa, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).


[bookmark: _Toc323109679]3. Europa-Parlamentets beslutning af 11. april 2024 med bemærkningerne, der er en integrerende del af afgørelsen om decharge for gennemførelsen af budgettet for fællesforetagendet for et cirkulært biobaseret Europa for regnskabsåret 2022 (2023/2174(DEC))
Europa-Parlamentet,
–	der henviser til sin afgørelse om decharge for gennemførelsen af budgettet for fællesforetagendet for et cirkulært biobaseret Europa for regnskabsåret 2022,
–	der henviser til forretningsordenens artikel 100 og bilag V,
–	der henviser til udtalelser fra Regionaludviklingsudvalget og Udvalget om Industri, Forskning og Energi,
–	der henviser til betænkning fra Budgetkontroludvalget (A9-0088/2024),
A.	der henviser til, at fællesforetagendet for et cirkulært biobaseret Europa (fællesforetagendet CBE), beliggende i Bruxelles, blev oprettet i november 2021 under Horisont Europa-programmet for en periode, der slutter den 31. december 2031[footnoteRef:11]; der henviser til, at fællesforetagendet CBE erstattede og efterfulgte fællesforetagendet for biobaserede industrier (fællesforetagendet BBI), som blev oprettet i maj 2014 under Horisont 2020-programmet for perioden indtil den 31. december 2024[footnoteRef:12]; [11:  	Rådets forordning (EU) 2021/2085 af 19. november 2021 om oprettelse af fællesforetagenderne under Horisont Europa og om ophævelse af forordning (EF) nr. 219/2007, (EU) nr. 557/2014, (EU) nr. 558/2014, (EU) nr. 559/2014, (EU) nr. 560/2014, (EU) nr. 561/2014 og (EU) nr. 642/2014 (EUT L 427 af 30.11.2021, s. 17).]  [12:  	Rådets forordning (EU) nr. 560/2014 af 6. maj 2014 om oprettelse af fællesforetagendet for biobaserede industrier (EUT L 169 af 7.6.2014, s. 130).] 

B.	der henviser til, at fællesforetagendet CBE er et offentlig-privat partnerskab med fokus på forskning og innovation til sikring af en bæredygtig og konkurrencedygtig sektor for cirkulære biobaserede industrier; der henviser til, at dets stiftende medlemmer er Unionen, repræsenteret ved Kommissionen, og industrielle partnere repræsenteret ved Bio-based Industries Consortium;
C.	der henviser til, at fællesforetagendet CBE i sine årsregnskaber bør give relevante oplysninger om medlemmernes bidrag på programniveau med henblik på at øge gennemsigtigheden; der henviser til, at fællesforetagendet CBE for hvert program, som det opererer under, frem til årets udgang bør fremlægge alle relevante oplysninger pr. medlemskategori, herunder de lovbestemte bidragsmål for det pågældende program, omfanget af de modtagne bidrag og omfanget af de retlige forpligtelser; der henviser til, at fællesforetagendet CBE fortsat bør forbedre gennemsigtigheden;
Generelt
1.	noterer sig på baggrund af Revisionsrettens beretning om fællesforetagendet CBE's årsregnskab for regnskabsåret 2022 ("Revisionsrettens beretning")[footnoteRef:13], at årsregnskabet i alt væsentligt giver et retvisende billede af fællesforetagendet CBE's finansielle stilling pr. 31. december 2022 og af resultaterne af dets transaktioner, pengestrømme og bevægelser i nettoaktiver i det afsluttede regnskabsår, i overensstemmelse med dets finansforordning og de regnskabsregler, som Kommissionens regnskabsfører har fastlagt; bemærker ligeledes, at de underliggende transaktioner ifølge Revisionsrettens beretning i alt væsentligt er lovlige og formelt rigtige; [13:  	Revisionsrettens årsberetning om EU-fællesforetagenderne for regnskabsåret 2022 (s. 96).] 

2.	glæder sig over fællesforetagendet CBE's rolle med hensyn til at fremme konkurrencedygtige cirkulære biobaserede industrier i Unionen;
3.	bemærker, at ændringerne i størrelsen af fællesforetagendet CBE's budget i høj grad afhænger af gennemførelsesfasen af de flerårige forsknings- og innovationsprogrammer, som det gennemfører;
4.	bemærker, at fællesforetagendet CBE i 2022 påbegyndte gennemførelsen af Horisont Europa-programmet, og at budgettet for 2022 derfor omfatter forpligtelsesbudgettet for de første indkaldelser af forslag under Horisont Europa, der var planlagt for 2021 og 2022;
Budgetmæssig og økonomisk forvaltning
5.	bemærker på grundlag af fællesforetagendet CBE's konsoliderede årlige aktivitetsrapport for 2022[footnoteRef:14], at dets samlede disponible budget for 2022 var på 264,2 mio. EUR i forpligtelsesbevillinger og 80,3 mio. EUR i betalingsbevillinger[footnoteRef:15]; bemærker for så vidt angår budgetgennemførelsen, at den for forpligtelsesbevillinger var på 125 mio. EUR (47 % gennemførelse)[footnoteRef:16], og for betalingsbevillinger på 52 mio. EUR (65 % gennemførelse)[footnoteRef:17]; [14:  	Consolidated Annual Activity Report 2022 (Konsolideret årlig aktivitetsrapport for 2022, s. 8).]  [15:  	Det samlede budget omfatter aktionsbudgettet (til finansiering af udvalgte projekter) og administrationsbudgettet (til finansiering af programkontorets aktiviteter).]  [16:  	Afsnit 1 – 2,9 mio. EUR (63 % gennemførelse), afsnit 2 – 1,6 mio. EUR (60 % gennemførelse), afsnit 2 – 120,5 mio. EUR (48 % gennemførelse).]  [17:  	Afsnit 1 – 2,8 mio. EUR (55 % gennemførelse), afsnit 2 – 1,9 mio. EUR (68 % gennemførelse), afsnit 3 – 47,4 mio. EUR (65 % gennemførelse).] 

6.	bemærker, at bestyrelsen vedtog fællesforetagendet CBE's budget for 2022 ad to omgange – den 16. december 2021 blev der stemt om budgettet for den tilbageværende del af fællesforetagendet BBI for samlet 6 mio. EUR i forpligtelsesbevillinger og 85,6 mio. EUR i betalingsbevillinger[footnoteRef:18]; [18:  	Consolidated Annual Activity Report 2022 (Konsolideret årlig aktivitetsrapport for 2022, s. 77).] 

7.	bemærker endvidere, at der ikke blev undertegnet nogen tilskudsaftaler under fællesforetagendet CBE's mandat, mens der blev undertegnet 142 tilskudsaftaler under fællesforetagendet BBI's mandat til en samlet værdi af 822 mio. EUR;
8.	bemærker, at der med en budgetændring af 31. maj 2022 kunne føjes (nye) midler til fællesforetagendet CBE's budget i størrelsesordenen 254,9 mio. EUR i forpligtelsesbevillinger og 1,7 mio. EUR i betalingsbevillinger; bemærker, at ændringen også omfattede en reduktion på 11,2 mio. EUR af genaktiveringer af fællesforetagendet BBI's betalingsbevillinger til aktionsudgifter, som på daværende tidspunkt vurderedes at overstige behovet (den samlede budgetændring for så vidt angår forpligtelsesbevillinger var således på ‑9,6 mio. EUR, dvs. en reduktion);
9.	bemærker, at der ved endnu en budgetændring den 28. november 2022 blev tilføjet yderligere 1 mio. EUR i betalingsbevillinger til fællesforetagendet CBE's ekspertevaluatorer under afsnit 3[footnoteRef:19], også for regnskabsmæssigt at afspejle Kommissionens metode til behandling af betalingsbevillinger til ekspertevaluatorer i forslagsindkaldelserne; [19:  	Afsnit 3: Aktionsudgifter (til gennemførelse af aktiviteter og opgaver tildelt fællesforetagendet CBE i overensstemmelse med Rådets oprettelsesforordning).] 

10.	bemærker, at det tidligere budget for fællesforetagendet BBI omfattede et relativt stort overskud af uudnyttede budgetmidler fra tidligere år (2019, 2020 og 2021): på administrationssiden 1,1 mio. EUR i forpligtelsesbevillinger og 1,6 mio. EUR i betalingsbevillinger og på aktionssiden 40 mio. EUR i betalingsbevillinger;
11.	bemærker, at de genaktiverede bevillinger blev udnyttet i overensstemmelse med artikel 6, stk. 5, i de finansielle bestemmelser for fællesforetagendet CBE og ved årets udgang nåede op på 69 % for så vidt angår de administrative forpligtelsesbevillinger, 88 % for de administrative betalingsbevillinger og 100 % for betalingsbevillingerne til aktionsudgifter; bemærker, at hovedårsagen til den lavere udnyttelse i den administrative budgetdel er, at en stor mængde bevillinger frem til allersidst på året blev holdt tilgængelige i kommunikationsbudgetposterne under afsnit 2[footnoteRef:20] med henblik på indgåelse af kontrakten vedrørende afholdelsen af interessentforummet, som skulle finde sted i 2023; [20:  	Afsnit 2: Administrative udgifter (omfatter den generelle infrastruktur og løbende udgifter såsom leje af bygninger, IT-udgifter, kontorinventar og -udstyr, kommunikation og møder samt diverse administrative udgifter).] 

12.	bemærker imidlertid, at det ifølge fællesforetagendet CBE ikke var muligt at håndtere dette, og kontrakten blev endelig undertegnet medio januar 2023, og bevillingerne genaktiveret i budgetterne for 2023 og 2024;
13.	bemærker, at der ved udgangen af 2022 var et samlet overskud af uudnyttede bevillinger fra fællesforetagendet BBI på 1,1 mio. EUR i administrative forpligtelsesbevillinger og 1,5 mio. EUR i administrative betalingsbevillinger, mens der i betalingsbevillinger til aktionsudgifter var 25,2 mio. EUR;
14.	bemærker, at der for fællesforetagendet CBE ikke var nogen genaktiverede bevillinger af betydning, da der ikke havde været anmodet om et budget for perioden før 2021; bemærker imidlertid, at et budget, som Kommissionen oprindeligt havde øremærket til fællesforetagendet CBE (herunder en indkaldelse af forslag 2021, som aldrig fandt sted), blev afsat til DG RTD, hvorfor fællesforetagendet CBE var nødt til at medtage de forventede forpligtelsesbevillinger og betalingsbevillinger for både 2021 og 2022 i sit administrations- og aktionsbudget for 2022;
15.	bemærker endvidere, at på administrativt plan vil gennemførelsen af det tilbageværende budget for fællesforetagendet BBI blive prioriteret frem til udgangen af 2024, idet der i 2022 næsten ikke blev anvendt noget af fællesforetagendet CBE's administrationsbudget; bemærker, at dette betyder, at den samlede budgetgennemførelse bliver lavere, men for dette budgetår vil kun gennemførelsesgraden for fællesforetagendet CBE's administrationsbudget blive angivet for at muliggøre en realistisk sammenligning;
16.	bemærker på baggrund af Revisionsrettens beretning, at de bogførte bidragsbeløb pr. medlemskategori (Unionen og private medlemmer) i fællesforetagendets årsregnskab for 2022 adskiller sig betydeligt fra hinanden; forstår, at dette skyldes, at Unionens kontantbidrag valideres og bogføres, når de betales til fællesforetagendet CBE ved projektgennemførelsens start, hvorimod medlemmernes bidrag i naturalier først bogføres, når de omkostninger, der er afholdt og anmeldt i forbindelse med projektgennemførelsen, er blevet valideret;
17.	opfordrer fællesforetagendet CBE til at gøre noget ved forskellen mellem de bogførte kontantbidrag på den ene side og bidragene i naturalier på den anden side ved at give information om fællesforetagendets medlemmers retlige forpligtelser ved årets udgang som fastlagt i underskrevne tilskudsaftaler og kontrakter; glæder sig over fællesforetagendet CBE's tilsagn om at tage fat på problemet i det følgende års årsregnskab;
18.	bemærker, at beløbet for de private medlemmers validerede bidrag i naturalier til operationelle aktiviteter fortsat var lavt (65,9 mio. EUR), fordi fællesforetagendet CBE først attesterer disse bidrag, når de endelige betalinger til Horisont 2020-projekterne afholdes, og attesterne for årsregnskaberne skal foreligge;
19.	bemærker med bekymring for så vidt angår Horisont 2020, at de private medlemmer ikke vil nå deres vejledende bidragsmål for operationelle aktiviteter ved afslutningen af programmets gennemførelse;
20.	bemærker de risici, der er forbundet med programgennemførelsen for fællesforetagendet CBE, i tilfælde af at de private medlemmer ikke når minimumsbidragsmålene ved afslutningen af Horisont 2020-programmet;
21.	bemærker med hensyn til fællesforetagendet CBE's resultater i forbindelse med Horisont 2020-programmet, at fællesforetagendet CBE ved udgangen af 2022 havde indgået forpligtelser for hele det beløb på 815,8 mio. EUR, som udgør det maksimale operationelle bidrag fra Unionen til underskrevne tilskudsaftaler under Horisont 2020-programmet; bemærker desuden, at af dette forpligtede beløb skal ca. 94 mio. EUR (11,5 %) betales i de kommende år til projekter, der endnu ikke er afsluttet;
22.	bemærker endvidere, at de private medlemmer ved udgangen af 2022 retligt havde forpligtet sig til at yde bidrag i naturalier og finansielle bidrag til fællesforetagendet CBE's operationelle aktiviteter til en værdi af 258,4 mio. EUR, dvs. 54 % af det vejledende mål på 475,3 mio. EUR, som er fastsat i fællesforetagendets vedtagne årlige arbejdsprogrammer; bemærker, at af dette forpligtede beløb rapporterede fællesforetagendet CBE 154,7 mio. EUR (dvs. 32,5 % af målet) ved udgangen af 2022;
23.	bemærker desuden, at fællesforetagendet i 2022 måtte annullere udgifter for ca. 8,2 mio. EUR til undertegnede projekter, fordi et Horisont 2020-flagskibsprojekt uventet blev indstillet, og flere andre projekter suspenderet, og eftersom alle forslagsindkaldelser under Horisont 2020 var afsluttet ved udgangen af 2020, vil fællesforetagendet CBE ikke nå det vejledende mål for de private medlemmers bidrag til fællesforetagendets operationelle aktiviteter ved programperiodens udløb;
24.	glæder sig over, at fællesforetagendet CBE erklærede, at det havde opfyldt de operationelle mål for sine forslagsindkaldelser under Horisont 2020; bemærker imidlertid, at Revisionsretten mener, at denne betydelige reduktion af de private medlemmers bidrag udgør en risiko for den samlede gennemførelse af fællesforetagendet CBE's del af Horisont 2020-programmet;
25.	bemærker, at for at sikre, at de private medlemmers samlede bidragsmål på 2 730 mio. EUR, som er fastsat i fællesforetagendet CBE's oprettelsesforordning, nås inden programperiodens udløb, opjusterede fællesforetagendet sit mål for private medlemmers bidrag i naturalier til supplerende aktiviteter til 2 235,5 mio. EUR; bemærker, at de private medlemmer ved udgangen af 2022 rapporterede bidrag i naturalier til supplerende aktiviteter for et samlet beløb på 1 797,9 mio. EUR (73,8 % af det nye mål), men at attesteringsprocessen ikke var afsluttet for så vidt angår 658 mio. EUR, dvs. 37 % af det rapporterede beløb;
26.	glæder sig over, at Bio-based Industries Consortium – for at mindske fællesforetagendet CBE's risiko for ikke at nå det nye mål for bidrag i naturalier til supplerende aktiviteter inden programmets udløb – i november 2022 foreslog CBE's bestyrelse at godkende yderligere investeringer fra de private medlemmer på 416 mio. EUR til supplerende aktiviteter i 2023;
27.	bemærker med bekymring, at Revisionsretten vurderer, at gennemførelsen af 2022-budgettets betalinger til Horisont 2020-aktiviteter blev forringet; erkender, at dette skyldtes, at støttemodtagerne stod over for stigende omkostninger og leveringsproblemer;
28.	bemærker med hensyn til Horisont 2020-aktiviteter, at fællesforetagendet CBE ikke modtog nogen nye forpligtelsesbevillinger vedrørende aktionsudgifter, eftersom det havde afsluttet sin sidste indkaldelse af forslag ved udgangen af 2020; bemærker, at gennemførelsesgraden for betalingsbevillingerne vedrørende aktionsudgifter var på 65 % (2021: 85 %), hvilket ifølge fællesforetagendet CBE skyldtes de stigende omkostninger og leveringsproblemer, som støttemodtagerne stod over for som følge af covid-19-krisen og krigen i Ukraine, og at varigheden af de fleste Horisont 2020-projekter derfor måtte forlænges, og de endelige betalinger udsættes til 2023;
29.	er enig med Revisionsretten i, at fællesforetagendet CBE bør udarbejde en handlingsplan med en tidsplan for, hvornår gennemførelsen af de projekter, der er godkendt under tidligere flerårige finansielle rammer (FFR'er), kan afsluttes;
30.	er enig med Revisionsretten i, at fællesforetagendet CBE – for at sikre, at dets private medlemmers bidragsmål nås under FFR for 2021-2027 – årligt bør overvåge de private medlemmers individuelle opnåelse af bidragsmålene på grundlag af en strategisk programgennemførelsesplan;
31.	bemærker, at fællesforetagendet i 2022 kun gennemførte 47 % af sit forpligtelsesbudget til projekter under den første betydelige Horisont Europa-indkaldelse på 120 mio. EUR, som det havde iværksat tidligere på året;
32.	bemærker, at Kommissionen og de private medlemmer i 2022 hver ydede et kontantbidrag på 0,8 mio. EUR til fællesforetagendet CBE's administrationsomkostninger; bemærker, at fællesforetagendet CBE ikke anmodede om kontantbidrag til sine Horisont Europa-aktiviteter, da det først forventede at afslutte den første Horisont Europa-indkaldelse, som det havde iværksat i begyndelsen af 2022, i første halvdel af 2023;
33.	bemærker, at gennemførelsesgraden for fællesforetagendet CBE's lønudbetalingsbudget (afsnit 1) ved udgangen af 2022 var lav (55 %), hvilket ifølge fællesforetagendet skyldtes, at ansættelseskontrakterne for de medarbejdere, der blev ansat i 2022, trådte i kraft med forsinkelse;
Udbud og personale
34.	bemærker, at fællesforetagendet CBE i 2022 fortsatte med i så høj grad som muligt at benytte de eksisterende rammekontrakter på kommissionsniveau; bemærker, at det, når disse kontrakter ikke var tilgængelige for fællesforetagendet CBE eller var udløbet, var nødvendigt at iværksætte særlige udbudsprocedurer, i de fleste tilfælde for kontrakter med lav værdi[footnoteRef:21]; [21:  	Der blev indgået adskillige kontrakter på under 15 000 EUR stykket.] 

35.	bemærker, at fællesforetagendet CBE også tegnede specifikke kontrakter inden for rammerne af den rammekontrakt, som forvaltes i fællesskab med de øvrige fællesforetagender, nemlig vedrørende fælles IT-tjenester; bemærker desuden, at fællesforetagendet gennem hele 2022 benyttede gældende serviceleveranceaftaler (SLA'er) med Kommissionen;
36.	noterer sig på baggrund af den konsoliderede årlige aktivitetsrapport, at 2022 var et overgangsår fra fællesforetagendet BBI til fællesforetagendet CBE; bemærker, at fællesforetagendet CBE's programkontor ved udgangen af 2022 bestod af 26 medarbejdere (sammenlignet med 22 i 2021) og derved næsten nåede den fulde stillingsfortegnelse[footnoteRef:22] under sit nye mandat; glæder sig over, at fællesforetagendet CBE har fået otte nye kolleger inden for rammerne af dets nye mandat; [22:  	Den fulde stillingsfortegnelse for organisationen er på 29 medarbejdere, hvilket CBE skulle nå op på i begyndelsen af 2024 med udnævnelsen af den nye administrative direktør.] 

37.	bemærker, at fællesforetagendet CBE i 2022 bekræftede, at der var kønsmæssig balance i de ledende stillinger, da 50 % af dem var beklædt af kvinder;
38.	bemærker, at fællesforetagendet CBE's personale forvaltede et stigende antal igangværende projekter under flere forskellige FFR-programmer samtidigt; henleder opmærksomheden på, at en sådan tendens kan gøre fællesforetagendet CBE's interne kontrol samt forvaltningen af de pågældende midler mindre effektive og forsinke gennemførelsen af de nye programmer;
Forvaltnings- og kontrolsystemer
39.	bemærker på grundlag af Revisionsrettens iagttagelser vedrørende forvaltnings- og kontrolsystemerne, at Kommissionens GD RTD's fælles revisionstjeneste er ansvarlig for de efterfølgende revisioner af Horisont 2020- og Horisont Europa-udgifter;
40.	bemærker, at fællesforetagendet for Horisont 2020-udgifter (afregninger og endelige betalinger) rapporterede en repræsentativ fejlfrekvens på 1,9 % og en restfejlfrekvens på 1,2 %;
41.	bemærker, at der i forbindelse med Horisont Europa-programmet endnu ikke er foretaget efterfølgende revisioner, da de første mellemliggende betalinger først forventes i 2024;
42.	bemærker, at Revisionsretten med henblik på at vurdere fællesforetagendet CBE's kontrol af aktionsudgifterne reviderede tilfældigt udvalgte stikprøver på støttemodtagerniveau af Horisont 2020-betalinger afholdt i 2022[footnoteRef:23]; bemærker, at Revisionsretten i ét tilfælde konstaterede og kvantificerede en alvorlig fejl som følge af overanmeldte personaleomkostninger, fordi støttemodtageren ændrede beregningsmetoden for timesatsen i løbet af regnskabsåret og medtog ikkestøtteberettigede pensionsomkostninger og bonusser i de anmeldte omkostninger; [23:  	Med hensyn til tilskudsbetalingstransaktioner, der testes hos støttemodtagerne, er rapporteringstærsklen for kvantificerbare fejl 1 % af de reviderede omkostninger.] 

43.	glæder sig over, at fællesforetagendet CBE udviklede en risikobaseret tilgang til efterfølgende revision med det formål at reducere fejlfrekvensen ved hjælp af mere målrettede stikprøver for at identificere de støttemodtagere, der var mest tilbøjelige til at begå fejl, og dermed styrke deres efterfølgende revisioners rensende effekt; mener, at dette er en vigtig positiv ændring i tilgangen til efterfølgende revision, da Kommissionens ramme for intern kontrol af tilskud under Horisont Europa ikke giver mulighed for at fastlægge fællesforetagendet CBE's specifikke repræsentative stikprøver og dermed beregne specifikke repræsentative fejlfrekvenser og restfejlfrekvenser for fællesforetagenderne;
44.	bemærker, at Revisionsretten konstaterede, at fællesforetagender med en veludviklet risikobaseret tilgang til efterfølgende revision har en restfejlfrekvens, der lå under gennemsnittet for fællesforetagenderne uden en sådan tilgang, takket være systematisk identificering og revision af de mest risikable støttemodtagere;
Opfølgning på sidste års bemærkninger
45.	bemærker, at Revisionsretten rent faktisk ikke har fastsat nogen tidsfrist for "bemærkningerne" i årsberetningerne om fællesforetagendet CBE; bemærker, at Revisionsretten årligt følger op på disse bemærkninger ved at vurdere deres status som "udestående" eller "afsluttet";
46.	bemærker, at Revisionsretten har fremsat tre bemærkninger (2020/2021), hvoraf de to – vedrørende fællesforetagendet CBE's industrimedlemmers og private medlemmers bidrag – er udestående;
[bookmark: TextBodyEnd]47.	bemærker, at fællesforetagendet CBE erkender, at dets private medlemmers bidrag til dets operationelle aktiviteter i form af naturalydelser er lavt, og at det mener, at dette delvis kan forklares af den åbne karakter af fællesforetagendet CBE's forslagsindkaldelser, hvor også ikke-medlemmer af Bio-based Industries Consortium (BIC)[footnoteRef:24] kan søge om tilskud fra BBI uden nogen forpligtelse til at støtte fællesforetagendet CBE's initiativ med bidrag i form af naturalydelser; forstår, at antallet af udvalgte ansøgere fra BIC faldt til et minimum under de seneste tre forslagsindkaldelser, hvilket har afstedkommet et betragteligt fald i bidrag i form af naturalydelser. [24:  	https://ebn.eu/about-ebn/. ] 

